A Bizottság második irányelve

(1983. március 30.)

a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv II., III., IV. és V. mellékletének a műszaki fejlődéshez történő hozzáigazításáról

(83/191/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 82/368/EGK [1] irányelvvel módosított, a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi [2] irányelvre és különösen annak 8. cikke (2) bekezdésére,

mivel az elvégzett tanulmányok alapján korlátozott számú színezőanyagokban bárium, stroncium és cirkónium lakkjai, sói és pigmentjei engedélyezhetők;

mivel a jelenlegi tudományos ismeretek alapján a 6-metilkumarin alkalmazása a kozmetikai termékekben bizonyos feltételek megléte esetén engedélyezhető;

mivel a közegészség védelme érdekében az ezüst-nitrátokkal kapcsolatban intézkedéseket kell hozni;

mivel a kapott információk alapján a cirkónium bizonyos komplexei ideiglenesen, bizonyos feltételek megléte esetén izzadásgátlóként engedélyezhetők;

mivel a 76/768/EGK irányelv mellékleteinek francia és olasz nyelvű változata gépelési hibákat tartalmaz, amelyek javításra szorulnak;

mivel az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelveknek a műszaki fejlődéshez való hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/768/EGK irányelv a következőképpen módosul:

1. A II. mellékletben a 46. számú anyag megfogalmazása helyébe a következő lép:

"46. Báriumsók, a báriumszulfid kivételével, a báriumszulfát a III. melléklet első részében megállapított feltételek mellett, valamint (5) -ös utalással a III. melléklet második részében és a IV. melléklet második részében felsorolt színezőanyagokból készített lakkok, pigmentek illetve sók."

2. A III. melléklet első része a következőkkel egészül ki:

"Hivatkozási szám | Anyag | Korlátozások | Felhasználási feltételek és figyelmeztetések, amelyeket a címkén fel kell tüntetni |

a | b | Felhasználási és/vagy alkalmazási terület | Engedélyezett legnagyobb koncentráció a kozmetikai késztermékben | Egyéb korlátozások és követelmények | f |

c | d | e |

46 | 6-metilkumarin | Szájápolási termékek | 0,003 %" | |

3. A III. melléklet második része a következőképpen módosul:

- következő színindexszámokat el kell hagyni:

15630: 1 (Ba)

15630: 3 (Sr)

15865: 3 (Sr);

- a "45170: 1 (Ba)"-ból a "(Ba)"-t el kell hagyni;

- A következő színindexszámok után az (5)-ös utalást kell fűzni:

12085 | 10316 | 42051 |

15585 | 12075 | |

15630 | 15510 | |

15850 | 15985 | |

15865 | 19140 | |

16255 | | |

45170 | | |

45370 | | |

45380 | | |

45410 | | |

45430 | | |

- a következő lábjegyzettel egészül ki:

"(5) Ezeknek a színezőanyagoknak az oldhatatlanbárium-, stroncium- és cirkóniumlakkjai, -sói és -színezékei szintén engedélyezhetők. Meg kell felelniük az oldhatatlansági tesztnek, amely a 8. cikkben szabályozott eljárásnak megfelelően kerül meghatározásra."

4. A IV. melléklet első része a következő szövegrésszel egészül ki:

"Hivatkozási szám | Anyag | Korlátozások | Felhasználási feltételek és figyelmeztetések, amelyeket a címkén fel kell tüntetni |

a | b | Felhasználási terület és/vagy használat | Engedélyezett legnagyobb koncentráció a kozmetikai késztermékben | Egyéb korlátozások és követelmények | f |

c | d | e |

6 | Ezüst-nitrát | Csak azoknál a termékeknél, amelyek a szemöldök- és szempillafestésre szolgálnak | 4 % | | Ezüst-nitrátot tartalmazSzembe kerülése esetén azonnal öblítsük ki |

7 | Alumínium-cirkónium-klorid-hidroxid komplexek Al Zr(OH)yClz, és az alumínium-cirkónium-klorid-hidroxid-glicin komplexei | Izzadásgátlók | 20 % száraz-alumínium–cirkónium-klorid-hidroxidra 5,4 % cirkóniumra | 1.Az alumíniumatomok számarányának a cirkóniumatomokéhoz képest 2 és 10 között kell lennie2.Az (Al + Zr) atomok számarányának a klorinatomokéhoz képest 0.9 és 2.1 között kell lennie.3.Aeroszolos flakonokban (spray) nem használható" | |

5. A IV. melléklet második része a következőképpen módosul:

- a következő színindexszámot el kell hagyni:

15585: 1 (Ba)

- az (5)-ös utalást a következő színindexszámhoz kell fűzni: 27290

- a következő lábjegyzettel egészül ki:

"(5) Ezeknek a színezőanyagoknak az oldhatatlanbárium-, stroncium- és cirkóniumlakkjai, -sói és -pigmentjei szintén engedélyezhetők. Meg kell felelniük az oldhatatlansági tesztnek, amely a 8. cikkben szabályozott eljárásnak megfelelően kerül meghatározásra."

6. A IV. melléklet harmadik része a következőképpen módosul:

- a B. lista "Ibolyák, barnák, feketék és fehérek" főcímnél a "Szórt lila 23" helyébe "60724" lép.

7. Az V. mellékletben az 5. és 6. számú anyag megfogalmazása helyébe a következő lép:

"5. A stroncium és vegyületei, kivéve a III. melléklet első részében megállapított feltételek szerint a stronciumszulfid és a III. melléklet második részében és a IV. melléklet második részében (5)-ös utalással felsorolt színezőanyagok stronciumsói, -lakkjai és -pigmentjei.

6. A cirkónium és vegyületei, a IV. melléklet első részében a 7. szám alatt szereplő komplexek, valamint a III. melléklet második részében és a IV. melléklet második részében az (5)-ös utalás alatt felsorolt színezőanyagok cirkóniumlakkjai, -sói és -pigmentjei kivételével."

2. cikk

(1) A 76/768/EGK irányelv IV. melléklete első részének francia nyelvű változata a következőképpen kerül kijavításra:

- a "d" oszlopban a 4. referenciaszámmal jelölt anyagnál "3.5 %" helyett "35 %"-ot kell érteni,

- a "b" oszlopban az 5. referenciaszámmal jelölt anyagnál a zárójelben szereplő szó "Tribomsalan" helyett "Tribromsalannak" kell érteni.

(2) A 76/768/EGK irányelv III. melléklete első és IV. melléklete második részéhez tartozó (3) lábjegyzetének olasz nyelvű változata a következőképpen olvasandó:

"(3) Sono ammessi anche le lacche o i sali di tali coloranti che contengono sostanze non vietate dall’allegato II o non escluse dal campo di applicazione della direttiva in base all’allegato V."

3. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1984. december 31-ig megfeleljenek. Erről haladéktalanul tájékoztatják a Bizottságot.

4. cikk

Ennek az irányelvnek a tagállamok a címzettjei.

Kelt Brüsszelben, 1983. március 30-án.

a Bizottság részéről

Karl-Heinz Narjes

a Bizottság tagja

[1] HL L 167., 1982.6.15., 1. o.

[2] HL L 262., 1976.9.27., 169. o.

--------------------------------------------------